Silciems
Šis raksts ir par apdzīvotu vietu. Par dzelzceļa pieturu skatīt rakstu Silciems (stacija). Silciems ir apdzīvota vieta Talsu novada Īves pagastā. Izvietojusies pagasta dienvidos Rojas krastos autoceļu V1368 un V1411 krustojumā 7 km no pagasta centra Tiņģeres, 20 km no novada centra Talsiem un 128 km no Rīgas. Apdzīvotā vieta izaugusi ceļu krustojumā pie kādreizējā mazbanīša netālu no bijušās Siles (Sillen) muižas. Silciemā atrodas kapsēta un smilšu karjers. Ciemā ietilpst 7 mājas.